R680 000 vir telegram aan HitlerDie telegram wat aan Hitler gestuur is (Foto: Alexander Historical Auctions) ŉ Telegram wat Hitler glo oorgehaal het om selfmoord te pleeg, is verlede week tydens ŉ veiling verkoop. Die Washington Post berig die boodskap van Hermann Goering, ŉ assistent wat ywerig was om self aan bewind te wees, het Hitler bereik terwyl die geallieerde magte sy Berlynse bunker omsingel het. Hitler het die boodskap as ŉ poging tot ŉ staatsgreep beskou. Die Amerikaanse kaptein Benjamin Bradin het ŉ maand ná Hitler se afsterwe ŉ handvol papiere uit die bunker gehaal en dit na Suid-Carolina in die VSA geneem waar dit jare lank in ŉ bank se kluis gestoor is. Bradin se seun het later in sy tesis oor die dokument geskryf. Alexander Historical Auctions het die dokument Dinsdag vir $55 000 (meer as R680 000) aan ŉ anonieme koper verkoop. Lees meer: Washington Post